L'Eliana celebra l''Any de Maria Ibars' amb diverses activitats
12 de desembre de 2024

• L'objectiu és donar visibilitat al llegat literari d'aquesta autora compromesa amb la llengua i cultura valencianes.

En el marc del 'Any de Maria Ibars', declarat per l'Acadèmia Valenciana de la Llengua (AVL), l'Ajuntament de l'Eliana ha impulsat diverses iniciatives per a difondre i posar en valor la vida i obra d'aquesta destacada escriptora valenciana.

Així, la Biblioteca Municipal disposa de vint exemplars de la nova edició de «L'últim serf», publicada per la Institució Alfons el Magnànim i l'AVL, així com de «Vides planes».

Aquesta acció facilita l'accés del públic a les obres més significatives de l'autora.

Per part seua, l'Oficina de Promoció del Valencià va celebrar el Dia dels Lletres Valencianes amb la difusió de textos de Maria Ibars a través de les xarxes socials, acostant així la seua veu a noves generacions.

A més, més de 50 persones majors del municipi van visitar la setmana passada Dénia per a conéixer el paisatge que va inspirar l'autora i visitar una exposició amb material inèdit, com manuscrits originals, fotografies i retrats de l'escriptora.

"Posar en valor l'obra d'una dona com Maria Ibars és essencial per a reconéixer la seua contribució al patrimoni cultural valencià i per a continuar promovent l'ús i l'estima per la nostra llengua", ha afirmat Isabel Montaner, regidora de Promoció Lingüística.